open-index/open-wikipedia-markdown huggingface dataset:
Roscoe

**Roscoe** tarkoittaa muun muassa seuraavia:

## Sukunimi
* Henry Enfield Roscoe (1833–1915), englantilainen kemisti, William R. Roscoen veljenpoika
* William Roscoe (1755–1831), englantilainen kirjailija ja poliitikko

## Etunimi
* Roscoe, rap-muusikko
* Roscoe Arbuckle (1887–1933), yhdysvaltalainen mykkäelokuvanäyttelijä
* Roscoe Bartlett (s. 1926), yhdysvaltalainen republikaanisen puolueen poliitikko
* Roscoe Lee Browne (1922–2007), yhdysvaltalainen näyttelijä
* Roscoe Conkling (1829–1888), yhdysvaltalainen poliitikko ja lakimies
* Roscoe Dash, oik. Jeffery Johnson, Jr. (s. 1990), yhdysvaltalainen rap-artisti
* Roscoe Lockwood (1875–1960), yhdysvaltalainen soutaja
* Roscoe Orman (s. 1944), yhdysvaltalainen näyttelijä
* Roscoe Tanner (s. 1951), yhdysvaltalainen tennispelaaja
Jussi Kekkonen

**Jussi Kekkonen** -nimisiä henkilöitä ovat:

* Jussi Kekkonen (1910–1962), suomalainen majuri ja toimitusjohtaja, presidentti Urho Kekkosen veli
* Jussi Kekkonen (s. 1976), suomalainen yritysjohtaja ja kokoomuslainen poliitikko.
Uranienborgin kirkko

**Uranienborgin kirkko** (norj. *Uranienborg kirke*) on Oslossa Frognerin kaupunginosassa sijaitseva uusgotiikkaa edustava kirkko, joka valmistui vuonna 1886. Se on malliltaan kolmilaivainen pitkäkirkko, ja sen 72-metrinen torni on Oslon korkein. Kirkko toimii Uranienborgin seurakunnan pääkirkkona.

## Lähteet

## Aiheesta muualla
Uranienborg

**Uranienborg** voi tarkoittaa seuraavia asioita:

* Uranienborg, observatorio Venin saarella Ruotsissa
* Uranienborg, alue Oslossa
Kimmo Simberg

**Kimmo Juhani Simberg** (s. 16. lokakuuta 1959 Pori) on suomalainen yritysjohtaja ja osuustoimintavaikuttaja, joka on saanut kauppaneuvoksen arvonimen.

Porissa syntynyt Simberg kävi työnjohdon opintolinjan Rovaniemen hotelli- ja ravintolakoulussa 1982–1983 ja valmistui restonomiksi 1986. Hän on suorittanut myös useita liikkeenjohdon kursseja ja saanut ravintolapäällikkökoulutuksen Suomen Osuuskauppaopistossa 1987–1988. Simberg oli hotelli- ja ravintola-apulainen Tukholmassa 1981, viinuri Helsingissä 1983 ja Kemijärvellä 1984, viinuri ja baarimestari Helsingissä 1984–1986, hovimestari ja vastaava ravintolan hoitaja Naantalissa 1986, esimies ja ravintolapäällikkö Raumalla 1986–1988,  Osuuskauppa Maakunnan hotelli- ja ravintolapäällikkö Kajaanissa 1988–1990 ja linjajohtaja ja johtoryhmän jäsen 1990–1994 ja Etelä-Pohjanmaan Osuuskaupan hotelli-, ravintola- ja liikennemyymälätoimialan toimialajohtaja ja johtajiston jäsen 1994–2003 sekä pitkäaikainen toimitusjohtaja 2003–2022. Hänellä oli työuransa aikana myös useita osuustoiminnallisia, liike-elämän ja muita luottamustehtäviä. Kauppaneuvoksen arvonimen Simberg sai 2013.
 
## Lähteet
Balthazar Lange

**Balthazar Conrad Lange** (25. maaliskuuta 1854 Asker – 13. syyskuuta 1937 Oslo) oli norjalainen arkkitehti. Hän suunnitteli muun muassa rautatieasemia ja toimi yli kaksikymmentä vuotta Oslon kaupunginarkkitehtinä. Hänen tunnetuimpiin töihinsä lukeutuu Holmenkollenin parantola, nykyinen Scandic Holmenkollen Park, joka edustaa muinaispohjoismaista tyyliä (norj. *dragenstil*).
## Kuvia

Train Station in Trondheim.jpg|Trondheimin keskusrautatieasema (1881)
Uranienborg kyrkje 5.jpg|Uranienborgin kirkko Oslossa (1886)
HolmenkollenHotelOslo.jpg|Holmenkollenin parantola (1894)
Sagene Brannstasjon.jpg|Sagenen paloasema Oslossa (1913)


## Lähteet

## Aiheesta muualla
William Roscoe

**William Roscoe** (8. maaliskuuta 1755 – 30. kesäkuuta 1831) oli englantilainen kirjailija. Hän toimi ensin asianajajana, sittemmin pankkiirina. Hän oli alahuoneen jäsen vuodesta 1806. Hän taisteli orjakauppaa vastaan. Hänen veljenpoikansa oli englantilainen kemisti Henry Enfield Roscoe (1833–1915).

## Teokset
* *The life of Lorenzo Medici* (1796) 
* *Life of Leo X* (1805)

## Suomennettu tuotanto
* Perhosen tanssiaiset (The Butterfly's Ball, and the Grasshopper's Feast), runo teoksessa *Lasten runojen aarteet*, Suom. ja toim. Leena Mäkijärvi. Tampere: Satukustannus, 2000 

## Lähteet

## Aiheesta muualla
Urbaani fantasia

**Urbaani fantasia** () on fantasian alalaji, jossa yliluonnolliset voimat ja olennot ovat osa kaupunkiympäristöä ja kaupunki on keskeisessä osassa tarinaa. Yliluonnollisuus voi olla joko uusi asia, jos kaupunki on esimerkiksi yliluonnollisen invaasion kohteena, tai erottamaton osa kaupunkia ja sen historiaa. Tarinat sijoittuvat pääasiallisesti todelliseen maailmaan, mutta niissä saattaa esiintyä myös muita maailmoja. Urbaani fantasia on suosittu lajityyppi etenkin nykyaikaisessa nuortenkirjallisuudessa.

Ensimmäisiä viitteitä urbaanista fantasiasta esiintyy *[[Gilgameš]]*-eepoksessa, jossa fantastista kaupunkia asuttavat sekä jumalat että ihmiset, sekä monissa muissa vanhoissa fantasiateoksissa, kuten *[[Tuhat ja yksi yötä]]*. Näissä yliluonnollinen kaupunki on kuitenkin vain tarinoiden taustalla ja ensimmäiset selkeät urbaanin fantasian esiasteet ovat peräisin 1800-luvulta. Charles Dickensin romaanit, esimerkiksi vuonna 1843 julkaistu *[[Joulukertomus (Charles Dickens)|Joulukertomus]]*, ovat urbaanin fantasian perusteoksia. Modernia urbaania fantasiakirjallisuutta edustavat muun muassa Neil Gaimanin romaanit *[[Neverwhere – maanalainen Lontoo]]* ja *[[Unohdetut jumalat]]*, Rick Riordanin kirjasarja *[[Percy Jackson (kirjasarja)|Percy Jackson]]* sekä Cassandra Claren kirjasarja *[[Varjojen kaupungit]]*. Sitä vastoin fantasian klassikkoteoksista J. K. Rowlingin *[[Harry Potter]]ia* tai C. S. Lewisin *[[Narnian tarinat|Narnian tarinoita]]* ei pidetä urbaanina fantasiana, koska niiden tapahtumat sijoittuvat vain pieneltä osin kaupunkiympäristöön.

## Katso myös
* Matala fantasia

## Lähteet
AC Milan (naiset)

**Associazione Calcio Milan** on italialainen jalkapalloseura, jonka kotipaikka on Milano. Seuralla on Serie A:ssa pelaava naisten joukkue, joka perustettiin vuonna 2018 sen saatua Brescian liigalisenssin. Milan on parhaimmillaan sijoittunut niin Serie A:ssa kuin Italian cupissakin toiseksi.

AC Milanin päävalmentajana kaudella 2018–2019 oli Carolina Morace, ja tuolloin joukkue sijoittui Serie A:ssa kolmanneksi. Valentina Giacinti teki 21 maalia ja oli koko sarjan paras maalintekijä. Vuodesta 2019 joukkuetta on valmentanut Maurizio Ganz. Kaudella 2019–2020 Milan sijoittui liigassa jälleen kolmanneksi. Seuraavalla kaudella Milan sijoittui toiseksi mutta ylivoimainen Juventus oli 15 pistettä edellä. Kaudella 2021–2022 Milan oli jälleen kolmas, kuten myös kaudella 2022–2023. Italian cupissa Milan ylsi vuonna 2021 loppuotteluun, jossa se hävisi AS Romalle rangaistuspotkukilpailussa maalein 1–3.

## Lähteet

## Aiheesta muualla
* Virallinen sivusto
Blida

**Blida** () on kaupunki ja Blidan maakunnan hallinnollinen keskus Algeriassa. Se sijaitsee Atlasvuorten juurella Mitidjan tasangolla 45 kilometriä Algerista lounaaseen. Blidan kunnassa oli vuoden 2008 väestönlaskennan mukaan 163&nbsp;600 asukasta.

Blida, alkujaan roomalainen sotilasleiri, on perustettu vuonna 1535, kun paikallinen pyhä mies Sidi Ahmed el Kbir asutti joukon Valencian seudulta tulleita maureja Roumman El Kebir -vadin rannoille. Maurit toivat mukanaan keinokastelun ja sitrushedelmien viljelyn. He ympäröivät kaupungin appelsiinitarhoilla, joista se on kuuluisa. Algeriaa hallinneet turkkilaiset ja barbareskit valitsivat kauneudestaan tunnetun ”ruusujen kaupungin” vapaa-ajanviettopaikakseen.

Kaupunkiin on kohdistunut useita maanjäristyksiä, joista pahin sattui vuonna 1825. Silloin kuoli puolet Blidassa asueista maureista, arabeista, juutalaisista ja berbereistä. Ranskalaiset saapuivat kaupunkiin vuonna 1830 ja ottivat sen haltuunsa vuonna 1839. Blidasta tuli varuskuntakaupunki, jonka lähelle perustettiin ranskalaisten maataloussiirtokuntia. Vuonna 1954 siellä oli 44&nbsp;000 asukasta, joista 15&nbsp;000 oli eurooppalaisia.

Blida on nykyään Algerin satelliittikaupunki, josta on hyvät liikenneyhteydet etelään ja länteen. Se on kasvanut nopeasti Algerian itsenäisyyden aikana, mutta samalla jäänyt osin naapureidensa Tipazan, Boumerdèsin ja Boufarikin varjoon. Kaupungissa on yliopisto, öljy-yhtiö Sonatrachin huoltokeskus sekä enimmäkseen pienimuotoista rakennustarvike- ja elintarviketeollisuutta. Blidasta on köysiratayhteys Chréan kansallispuiston laskettelukeskukseen.

## Lähteet
Danylo Mordovets

**Danylo Mordovets**, myös **Daniil Mordovtsev**,(19. joulukuuta 1830 Danylivka sloboda, nyk. Volgogradin alueella Venäjällä – 23. kesäkuuta 1905 Kislovodsk, Stavropolin alue) oli ukrainalais-venäläinen kirjailija ja historioitsija.

Mordovets aloitti kirjallisen uransa kääntämällä runokäsikirjoituksen *Králové Dvůr* tšekistä ukrainaksi. Hän kirjoitti ukrainaksi romanttisen runon "Kozaky i more" (1854, 'Kasakka ja meri')  ja historiallisia kertomuksia ja romaaneja. Hän kirjoitti venäjäksi romaaneja ukrainalaisista aiheista. Häneen tekivät suuren vaikutuksen hänen kaksi käyntiään Ukrainassa, vuosina  1883 ja 1886, ja tuttavuus Taras Ševtšenkon kanssa. Hän kuvaili tapaamistaan Ševtšenkon kanssa muistelmissaan 1902. Myös tapaamiset Myh'ailo Drahomanovin ja Mykola Kostomarovin kanssa tekivät häneen vaikutuksen. Hän arvosteli voimakkaasti Panteleimon Kulišin Ukrainan historiaa koskevia näkemyksiä. Mordovets auttoi ukrainalaisia kirjailijoita Pietarissa saamaan julki kirjojaan ja hän puolusti ukrainalaista teatteria venäjäläisen lehdistön hyökkäyksiä vastaan.

## Lähteet

## Aiheesta muualla
Lea (Jaakobin vaimo)

**Lea** on Vanhan testamentin henkilö. Lea oli Jaakobin vaimo. Jaakobilla ja Lealla oli kuusi poikaa Ruuben, Simeon, Leevi, Juuda, Isaskar ja Sebulon sekä yksi tytär. Lea ja Jaakob olivat serkuksia. Myös Lean sisko Raakel oli Jaakobin vaimo.

Lea on haudattu samaan sukuhautaan miehensä Jaakobin kanssa. Samaan hautaan on haudattu myös Abraham ja hänen vaimonsa Saara sekä Iisak ja hänen vaimonsa Rebekka.

## Sukupuu
Lean sukupuu Raamatun mukaan:

## Lähteet
Omar Faraj

**Omar Faraj** (s. 9. maaliskuuta 2002 Tukholma, Ruotsi) on ruotsalais-palestiinalainen jalkapalloilija, joka edustaa tukholmalaista AIK Solnaa ja Ruotsin maajoukkuetta hyökkääjänä. Faraj on 182 senttimetriä pitkä, oikeajalkainen ja hän painaa 65 kg. Farajilla on AIK:ssa sopimus vuoden 2026 loppuun asti. AIK:hon Faraj siirtyi espanjalaisseura UD Levantesta 600 tuhannen euron siirtokorvauksella. Faraj on pelannut AIK:ssa 15 ottelua, joissa hän on tehnyt kaksi maalia. Ruotsin maajoukkueessa Faraj on pelannut viisi ottelua: näistä kolme alle 21-vuotiaiden joukkueessa. Joulukuussa 2022 Transfermarkt arvioi Farajin arvon olleen 600 tuhatta euroa.

## Lähteet
Aaron Hickey

**Aaron Buchanan Hickey** (s. 10. kesäkuuta 2002 Glasgow) on skotlantilainen jalkapalloilija, pelipaikaltaan oikea/vasen laitapuolustaja. Hän edustaa Englannin Valioliigassa pelaavaa Brentfordia.

Hickey aloitti liigauransa kahdella ottelulla Skotlannin Valioliigassa Heartsin joukkueessa toukokuussa 2019. Samassa kuussa hänestä tuli nuorin pelaaja, joka on ollut avauskokoonpanossa Skotlannin cupin loppuottelussa; tuon ottelun Hearts hävisi Celticille maalein 1–2. Seuraavalla kaudella Hickey pelasi 22 liigaottelua ja teki maalin Hiberniania vastaan. Kaudet 2020–2022 hän edusti italialaisseura Bolognaa. Hän pelasi Serie A:ssa ensimmäisellä kaudellaan 11 ja toisella 36 ottelua. Jälkimmäisellä kaudella hän teki viisi maalia: syyskuussa Genoaa, lokakuussa Laziota, joulukuussa Fiorentinaa ja Sassuoloa sekä huhtikuussa Udinesea vastaan.

Hickey siirtyi kesällä 2022 Englannin Valioliigan Brentfordiin. Hän pelasi kaudella 2022–2023 Valioliigassa 26 ottelua, joissa hän oli 23 kertaa avauskokoonpanossa. Hän oli lokakuussa tulleen nilkkavamman vuoksi poissa kentiltä kolmisen kuukautta. Kaudella 2023–2024 hän ehti pelata yhdeksän valioliigaottelua, kunnes sai marraskuun alussa hamstring-lihaksistoon vamman, joka piti hänet kentiltä sivussa loppukauden ajan.

Hickey pelasi kolme ottelua Skotlannin alle 17-vuotiaiden maajoukkueessa. Hän nousi Skotlannin A-maajoukkueeseen maaliskuussa 2022 ja on elokuun 2025 puoliväliin mennessä pelannut 14 A-maaottelua, joista kymmenen avauskokoonpanossa.

## Lähteet
Marjo Kuronen

**Marjo Leena Anneli Kuronen** (s. 1960) on suomalainen yhteiskuntatieteilijä, joka on toiminut sosiaalityön professorina Jyväskylän yliopistossa vuodesta 2014 lähtien. Vuodesta 2019 lähtien hän on ollut myös Jyväskylän yliopiston yhteiskuntatieteiden ja filosofian laitoksen johtaja. Lisäksi hän on sosiaalityön dosentti Tampereen yliopistossa.

Kuronen valmistui yhteiskuntatieteiden maisteriksi Tampereen yliopistossa vuonna 1989 ja väitteli tohtoriksi Stirlingin yliopistossa vuonna 1999. Hän kertoo yhdistävänsä tutkimustyössään sosiaalityön tutkimuksen ja feministisen tutkimuksen.

## Julkaisut

* Marjo Kuronen: *The social organisation of motherhood: Advice giving in maternity and child health care in Scotland and Finland* (väitöskirja). Stirlingin yliopisto 1999. Saatavilla internetissä
* Jorma Hänninen ja Marjo Kuronen (toim.): *Menneen ja tulevan muistot: kertomuksia opiskelusta ja sosiaalityöstä*. Jyväskylän yliopisto 2001.
* Riitta Granfelt, Marjo Kuronen, Leo Nyqvist ja Päivi Petrelius (toim.): *Sukupuoli ja sosiaalityö*. PS-Kustannus 2004.
* Riitta Haverinen, Marjo Kuronen ja Tarja Pösö (toim.): *Sosiaalihuollon tila ja tulevaisuus*. Vastapaino 2014.
* Dagmar Kutsar ja Marjo Kuronen (toim.): *Local welfare policy making in European cities*. Springer 2015.
* Kirsi-Maria Hytönen, Antti Malinen, Paula Salenius, Janne Haikari, Pirjo Markkola, Marjo Kuronen ja Johanna Koivisto: *Lastensuojelun sijaishuollon epäkohdat ja lasten kaltoinkohtelu 1937–1983*. Sosiaali- ja terveysministeriö 2016. Saatavilla internetissä
* Marjo Kuronen, Elina Virokannas ja Ulla Salovaara (toim.): *Women, Vulnerabilities and Welfare Service Systems*. Routledge 2020.

## Lähteet
Alexander Fesshaie

**Alexander Fesshaie Beraki** (s. 29. helmikuuta 2004, Solna, Ruotsi) on ruotsalais-eritrealainen jalkapalloilija, pelipaikaltaan kärkihyökkääjä, joka edustaa ruotsalaista AIK:ta. Hän on pelannut myös Ruotsin alle 18-vuotiaiden jalkapallomaajoukkueessa. Fesshaie on AIK:n kasvatti ja pelannut seurassa koko uransa. Hän teki ammattilaissopimuksen seuran kanssa vuonna 2022.

## Seurajoukkueura
Fesshaie siirtyi AIK:n akatemiaan 13-vuotiaana ja hän teki seurassa ammattilaissopimuksen lokakuussa 2022. Sopimus kestää vuoden 2027 loppuun asti. 

Fesshaie oli 19-vuotias, kun hän pelasi Allsvenskanin kaudella 2023 ensimmäisen ammattilaisottelunsa, kun AIK hävisi 4. huhtikuuta 2023 käydyn ottelun Halmstadia vastaan 2–1. Hän pelasi kauden aikana myös yhdeksässä muussa liigaottelussa ja onnistui myös maalinteossa kahdesti ottelussa Hammarbya vastaan samassa kuussa.

Kaudella 2025 Fesshaie pelasi Allsvenskanissa 10 ottelua onnistumatta maalinteossa. Hän pelasi myös Ruotsin cupissa kaksi ottelua. 

## Maajoukkueura
Heinäkuussa 2021 Fesshaie pelasi Ruotsin alle 18-vuotiaiden maajoukkueessa ottelussa Itävaltaa vastaan. Ottelu päättyi Ruotsin häviöön 4–1. 

## Lähteet

## Aiheesta muualla

*Fesshaie AIK:n sivuilla
*Fesshaie Ruotsin palloliiton sivuilla
Guy Delisle

**Guy Delisle** (s. 19. tammikuuta 1966 Quebec) on kanadalainen sarjakuvataiteilija. Hänet tunnetaan erityisesti matkakokemuksia kuvaavista reportaasisarjakuvistaan.

Delisle teki uransa alkuvaiheessa piirroselokuvia Montrealissa CinéGroupen studiolla ja sen jälkeen studiotöitä Saksassa, Kiinassa, Pohjois-Koreassa ja Réunionilla. Hän asettui asumaan Ranskaan vuonna 1991.

Delisle sai vuonna 2008 Kemin sarjakuvakeskuksen Lempi International -palkinnon Helsingin sarjakuvafestivaaleilla. Vuonna 2012 hän sai Angoulêmen sarjakuvafestivaalien parhaan albumin palkinnon teoksellaan *[[Merkintöjä Jerusalemista]]*.

## Suomennetut teokset
* 
* 
* 
* 
* 

## Lähteet

## Aiheesta muualla
* Guy Delislen verkkosivut
Uuraisten kirjasto

**Uuraisten kirjasto** on Uuraisten kirkonkylässä toimiva yleinen kirjasto.  Nykyinen kirjastorakennus on vuodelta  1995.

Uuraisten kirjasto on vuodesta 2013 lähtien kuulunut osana Keski-Suomen maakunnan kirjastojen muodostamaan kirjastokimppaan eli Keski-kirjastoihin. Tämä mahdollistaa, että koko maakunnan kunnallisten kirjastojen kokoelmat ja palvelut ovat kirjastokimpan jäsenkuntien asukkaiden käytettävissä. 

## Lähteet
Petäjäveden kirjasto

**Petäjäveden kirjasto** on Petäjäveden kirkonkylän kulttuurikeskuksessa toimiva yleinen kirjasto. Kunnankirjasto on perustettu vuonna 1875. Kunnan kulttuurikeskus on rakennettu vuonna 1977.

Petäjäveden kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat kirjastokimpan jäsenkuntien asukkaiden käytettävissä. Petäjävedellä kirjaston tiloissa on tarjottu myös perhekeskuksen palveluja.

## Lähteet
Nathan Lillie

**Nathan Alan Lillie** (s. 1970 Minnesota, Yhdysvallat) on yhdysvaltalais-suomalainen yhteiskuntatieteilijä, joka on toiminut yhteiskuntapolitiikan professorina Jyväskylän yliopistossa vuodesta 2015 lähtien.

Lillie valmistui kandidaatiksi (*Bachelor of Arts*) Washingtonin yliopistossa vuonna 1994 ja maisteriksi (*Master of Arts*) George Washingtonin yliopistossa vuonna 1997. Hän väitteli tohtoriksi (*Doctor of Philosophy*) Cornellin yliopistossa vuonna 2003. Hän työskenteli tutkijana Helsingin yliopistossa ja Groningenin yliopistossa ennen siirtymistään Jyväskylän yliopistoon.

Lillie kertoo tutkivansa "ammattiyhdistysten strategiaa, kansainvälistä ammattiyhdistysliikettä, työvoiman liikkuvuutta, ammattiyhdistysten suhdetta siirtotyöläisiin, lähetettyjä työntekijöitä, yhdentyvän Euroopan työvoimapoliitiikkaa ja valtiollisen suvereniteetin tulkinnan muutoksia."

## Julkaisut

* Nathan Lillie: *A global union for global workers: collective bargaining and regulatory politics in maritime shipping*. Routledge 2006.
* Virginia Doellgast, Nathan Lillie ja Valeria Pulignano (toim.): *Reconstructing solidarity: labour unions, precarious work, and the politics of institutional change in Europe*. Oxford University Press 2018.
* Jens Arnholz ja Nathan Lillie (toim.): *Posted work in the European Union: the political economy of free movement*. Routledge 2020.

## Lähteet
Tapio Litmanen

**Tapio Litmanen** (s. 1963) on suomalainen sosiologi, joka toimii sosiologian professorina Jyväskylän yliopistossa. Hän väitteli yhteiskuntatieteiden tohtoriksi Jyväskylän yliopistossa vuonna 2001. Hän harjoittaa ympäristösosiologiaa, tieteen ja teknologian tutkimusta ja kansalaisyhteiskunnan tutkimusta.

## Julkaisut

* Esa Konttinen ja Tapio Litmanen (toim.): *Ekokuntia ja ökykuntia: tutkimuksia ympäristönhallinnan paikallisesta eriaikaisuudesta*. Jyväskylän yliopisto 1996.
* Tapio Litmanen, Pekka Hokkanen ja Matti Kojo (toim.): *Ydinjäte käsissämme: Suomen ydinjätehuolto ja suomalainen yhteiskunta*. Jyväskylän yliopisto 1999.
* Tapio Litmanen ja Martti Kaunismaa: *Ydinjäte yhteiskuntatieteilijäin silmin: tutkimuksia käytetyn ydinpolttoaineen loppusijoituksen sosiopoliittisista kysymyksistä*. Jyväskylän yliopisto 1999.
* Esa Konttinen, Tapio Litmanen, Matti Nieminen ja Marja Ylönen: *All shades of green: the environmentalization of Finnish society*. Jyväskylän yliopisto 1999.
* Tapio Litmanen: *The struggle over risk: the spatial, temporal, and cultural dimensions of protest against nuclear technology* (väitöskirja). Jyväskylän yliopisto 2001. Saatavilla internetissä
* Minna Heikka, Tapio Litmanen ja Martti Kaunismaa: *Yhteiskuntatiede Suomen ydinjätehuollossa: asiantuntijanäkemyksiä tutkimuksesta ja tutkimuksen hallinnoinnista*. Jyväskylän yliopisto 2001.
* Pentti Raittila, Pekka Hokkanen, Matti Kojo ja Tapio Litmanen (toim.): *Ydinjäteihme suomalaisittain*. Tampere University Press 2002.
* Timo Kopomaa, Lasse Peltonen ja Tapio Litmanen (toim.): *Ei meidän pihallemme! Paikalliset kiistat tilasta*. Gaudeamus 2008.
* Matti Kojo ja Tapio Litmanen (toim.): *The renewal of nuclear power in Finland*. Palgrave Macmillan 2009.
* Mika Kari, Matti Kojo ja Tapio Litmanen: *Community divided: adaptation and aversion towards the spent nuclear fuel repository in Eurajoki and its neighbouring municipalities*. Jyväskylän yliopisto ja Tampereen yliopisto 2010.
* Tuija Jartti, Eero Rantala ja Tapio Litmanen: *Sosiaalisen toimiluvan ehdot ja rajat: Uudenmaan, Pohjois-Karjalan, Kainuun ja Lapin maakuntien asukkaiden näkemykset kaivannaistoiminnan hyväksyttävyydestä*. Jyväskylän yliopisto 2014.
* Taina Meriluoto ja Tapio Litmanen (toim.): *Osallistu! Pelastaako osallistaminen demokratian?* Vastapaino 2019.

## Lähteet
Aïn Témouchentin maakunta

**Aïn Témouchentin maakunta** () eli wilaya on hallintoalue Algerian luoteisosassa. Sen keskus on Aïn Témouchentin kaupunki. Maakunnan pinta-ala on 2&nbsp;376,89 neliökilometriä. Asukkaita on 426&nbsp;800 henkeä (vuonna 2018, arvio).

Vuonna 1984 perustettu maakunta rajoittuu idässä Oranin, etelässä Sidi Bel Abbèsin ja lännessä Tlemcenin maakuntiin sekä pohjoisessa Välimereen. Maisemaa leimaavat rantavyöhyke, sisämaan ylängöt ja vuoret. Itärajalla on Oranin suolajärvi eli sebkha. Vuotuinen sademäärä on 300–500 millimetriä.

Maakunta jakautuu hallinnollisesti kahdeksaan piirikuntaan eli daïraan, joihin kuuluu 28 kuntaa. Piirikuntien keskukset ovat Aïn El Arbaa, Aïn Kihal, Aïn Témouchent, Béni Saf, El Amria, El Maleh, Hammam Bouhdjar ja Oulhaça El Gheraba.

Aïn Témouchentista on maantieyhteydet Oraniin, Sidi Bel Abbèsiin ja Tlemceniin sekä rautatieyhteydet Oraniin ja Beni Safiin. Jälkimmäinen on Algerian tärkein kalastussatama. Toinen satama on Bouzedjarissa.

Seudulla harjoitetaan maanviljelyä ja kalastusta. Tärkeimmät viljalajit ovat vehnä ja ohra. Maakunnassa on muun muassa elintarvike-, tekstiili- ja kemian teollisuutta. Sidi Ben Addassa toimii maakaasun nestetytyslaitos.

Nähtävyyksiä ovat Välimeren ranta, Hammam Bouhdjarin kuumat lähteet, Numidian kuninkaan Syfaxin pääkaupunki Siga ja Rachgounin majakkasaari.

## Lähteet
Shandon Baptiste

**Shandon Harkeem Baptiste** (s. 8. huhtikuuta 1998) on grenadalainen jalkapalloilija, pelipaikaltaan keskikenttäpelaaja. Hän edustaa Englannin ykkösliigassa pelaavaa Luton Townia.

Baptiste aloitti pelaamisen Englannin Readingissä ja siirtyi Oxford Unitedin junioreihin vuonna 2015. Kaudella 2017–2018 hän piipahti lainalla puoliammattilaisseura Hampton & Richmond Borough'ssa. Hän teki debyyttinsä Oxford Unitedin edustusjoukkueessa EFL Trophyssa kaudella 2017–2018 ja ykkösliigassa kaudella 2018–2019.

Baptiste siirtyi tammikuussa 2020 Brentfordiin ja pelasi avauskaudellaan 12 mestaruussarjaottelua sekä yhden nousukarsintaottelun. Seuraavalla kaudella hän pelasi vain yhden mestaruussarjaottelun ja kolme liigacupin ottelua polvivamman estäessä hänen enemmän pelaamisensa. Kaudella 2021–2022 Brentford pelasi Valioliigassa, jossa Baptiste oli mukana 22 ottelussa ja niissä yhdeksän kertaa avauskokoonpanossa. Hän teki maalin joulukuussa Leedsiä vastaan. Kaudella 2022–2023 Baptiste pelasi Valioliigassa 23 ottelua mutta oli avauksessa vain neljä kertaa eikä tehnyt maaleja. Kaudella 2023–2024 hän oli poissa kentiltä elo-marraskuussa olkapäävamman vuoksi ja pelasi lopulta vain kymmenen valiolliigaottelua, joista kaksi avauskokoonpanossa. Hän teki joulukuussa maalin kotiottelussa Luton Townia vastaan. Heinäkuussa 2024 Baptiste siirtyi mestaruussarjaan pudonneeseen Lutoniin. Kaudella 2024–2025 hän pelasi 16 sarjaottelua ja teki yhden maalin.

Baptiste on pelannut kolme maaottelua Grenadan maajoukkueessa lokakuun 2017 ja maaliskuun 2018 välillä. Hän teki maalin toisessa maaottelussaan Trinidad ja Tobagoa vastaan marraskuussa 2017.

## Lähteet
Kulosaaren palloseura

**Kulosaaren palloseura** (Kulps) on vuonna 2009 perustettu Helsingin Kulosaaressa toimiva jalkapalloseura, jonka toiminta keskittyy juniorijoukkueisiin. Seuran tarkoituksena on järjestää laadukasta matalan kynnyksen jalkapalloa lapsille ja nuorille hyvissä olosuhteissa. Vuonna 2023 aloitti miesten edustusjoukkue pelaamaan Kutosessa.

Juniorijoukkueiden harjoitus- ja pelikenttänä toimii Kulosaaren yhteiskoulun vieressä oleva Kulosaaren kenttä, jossa on hiekkatekonurmipinnoite. Kentällä on viivat yhden 8v8 (60m x 40m) ja kahden 5v5 kentän viivat. Täysikokoisen kentän harjoitukset ja ottelut pelataan Herttoniemenrannan hiekkatekonurmikentällä.

## Merkittäviä seuraa edustaneita pelaajia
Veikkausliigassa pelaavaa FC Lahtea edustava Marius Könkkölä aloitti jalkapallouransa Kulosaaren palloseurassa.
## Lähteet

## Aiheesta muualla

* Kulosaaren palloseuran kotisivut
Suolahden kirjasto

**Suolahden kirjasto** on Äänekosken kaupungin Suolahden keskustaajamassa toimiva yleinen kirjasto. Kirjastotoiminta Suolahdessa sai alkunsa paikallisen työväenyhdistyksen perustamasta lainakirjastosta. Kunta myönsi kirjastolle ensimmäisen määrärahan uuden aineiston hankintaan vuonna 1925. Samana vuonna Suolahden kirjasto muuttui avoimeksi Äänekosken piirikirjastoksi, josta Suolahden kaupunginkirjasto myöhemmin kehittyi. Suolahden liityttyä osaksi Äänekoskea (2007), Suolehden kirjastosta tuli osa Äänekosken kaupunginkirjastoa.

Suolahden kirjasto on kuulunut Äänekosken kaupunginkirjaston osana vuodesta 2013 lähtien Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat jäsenkuntien asukkaiden käytettävissä. 

## Lähteet
Partanen (elokuva)

**Partanen** on Juha Koirasen käsikirjoittama ja ohjaama tragikoominen televisioelokuva vuodelta 2003. Väljästi Herman Melvillen pienoisromaaniin *[[Bartleby]]* pohjautuvassa tarinassa taitava mutta oudosti käyttäytyvä uusi työntekijä sekoittaa konepajayrittäjä Partasen elämän tilanteessa, jossa tämä on juuri ajautunut myös avioeroon.

## Vastaanotto
*Seura*-lehden Henri Waltter Rehnström kirjoitti, ettei suomalaisen miehen ahdistusta ole usein onnistuttu kuvaamaan tavalla, joka yhtä aikaa sekä koskettaa että huvittaa. Hän kehui myös Risto Tuorilan pääroolia yhdeksi tämän parhaista. *Keskisuomalaisessa* elokuva otsikoitiin vuoden 2008 uusintaesityksen alla yhdeksi parhaista Suomessa tehdyistä.

## Lähteet
Luettelo King Diamondin jäsenistä

Tämä on **luettelo King Diamond -yhtyeen jäsenistä**. Sen perustivat heavy metal -laulaja King Diamond, kitaristi Michael Denner ja basisti Timi Hansen vuonna 1985. Kaikki kolme olivat aiemmin soittaneet Mercyful Fate -yhtyeessä. King Diamondin sooloyhtyeen alkuperäiskokoonpanoon kuuluivat myös kitaristi  Floyd Konstantin ja rumpali Mikkey Dee, mutta Konstantin jätti yhtyeen vielä perustamisvuonna ja hänen korvaajakseen värvättiin Andy LaRocque. Tämä kokoonpano soitti jo yhtyeen ensimmäisellä singlellä ”No Presents for Christmas” (1985) ja hajosi vuonna 1987 julkaistun *[[Abigail (King Diamondin albumi)|Abigail]]*-albumin jälkeen. Yhtyeen kokoonpano on sen jälkeen vaihdellut toistuvasti, ja nykyään Diamond ja LaRocque ovat sen ainoat jo 1980-luvulla mukana olleet jäsenet.

## Jäsenet

### Nykyiset

### Entiset

## Aikajana

## Lähteet

## Aiheesta muualla

*
Fran García

**Francisco ”Fran” José García Torres** (s. 14. elokuuta 1999 Bolaños de Calatrava, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan vasen laitapuolustaja.

## Seurajoukkueura
García nostettiin Real Madridin reservijoukkueeseen kaudella 2018–2019, jossa hän pelasi ensimmäisen ottelunsa 9. syyskuuta 2018. Ensiesiintymisensä seuran edustusjoukkueessa García teki 6. joulukuuta 2018, kun hänet otettiin Copa del Reyn ottelussa UD Melillaa vastaan vaihdosta kentälle Dani Carvajalin tilalle. Ensimmäisen maalinsa reservijoukkueessa hän teki 15. joulukuuta 2019 ottelussa paikallisvastustaja Getafen reservijoukkuetta vastaan.

1. syyskuuta 2020 García lainattiin Segunda Divisiónissa pelanneeseen Rayo Vallecanoon kauden 2020–2021 kestävällä lainasopimuksella. Hän teki esiintymisensä madridilaisseurassa 13. syyskuuta 2020 ottelussa Mallorcaa vastaan.

13. heinäkuuta 2021 Rayo Vallecanon palattua takaisin maan pääsarjaan kaudeksi 2021–2022, Garcían sopimuksesta tehtiin pysyvä, joka oli pituudeltaan nelivuotinen. Rayo Vallecano sai sopimuksen myötä omistukseensa 50 %:ia pelaajan omistusoikeuksista ja 50 %:ia jäi puolestaan kasvattajaseura Real Madridille. Hän pelasi ensimmäisen ottelunsa maan pääsarjassa Primera Divisiónissa 15. elokuuta 2021 Sevillaa vastaan.

9. kesäkuuta 2023 Real Madrid ilmoitti käyttävänsä takaisinosto-optionsa Garcíaan ja teki pelaajan kanssa vuoteen 2027 asti ulottuvan sopimuksen. Hänestä maksettiin 5 miljoonan euron siirtokorvaus.

## Lähteet

## Aiheesta muualla
* Fran Garcían tilastot BDFutbol-sivustolla 
* Fran Garcían tilastot Soccerway-sivustolla
Team Vitality

**Team Vitality** (puhekielessä **Vitality**, lyhennettynä **VIT** tai **VLT**) on ranskalainen elokuussa 2013 perustettu elektronisen urheilun seura, jonka perustivat Fabien Devide ja Nicolas Maurer. Se on keskittynyt pääasiassa Eurooppaan mutta myös Intiaan. Seura on tunnetuin vuonna 2018 perustetusta *[[Counter-Strike (pelisarja)|Counter-Strike]]*-joukkueestaan, mutta sillä on historiaa myös muissa peleissä, kuten *[[Rainbow Six Siege]]*, *[[Rocket League]]* ja *[[Valorant]]*.

Team Vitalityn *Counter-Strike*-joukkue on voittanut merkittävipänä viimeisenä *Global Offensivessa* pidetyn major-turnauksen, BLAST Paris Majorin vuonna 2023. Joukkueessa on pelannut kolme kertaa maailman parhaaksi pelaajaksi valittu Mathieu ”ZywOo” Herbaut.

Team Vitality voitti myös toisen major-turnauksen, Blast Austin Majorin, vuonna 2025. He voittivat finaalissa The MongolZ:in karttavoitoin 2–1. Turnauksen parhain pelaaja oli jälleen 24-vuotias Mathieu ”ZywOo” Herbaut.

## Lähteet

## Aiheesta muualla

* Viralliset kotisivut
Aïn Témouchent

**Aïn Témouchent** () on kaupunki ja Aïn Témouchentin maakunnan hallinnollinen keskus Algerian luoteisosassa. Se sijaitsee Välimeren rantaylängöllä noin 500 kilometriä Algerista länteen. Aïn Témouchentin kunnassa oli vuoden 2008 väestönlaskennan mukaan 72&nbsp;900 asukasta.

Paikalla on sijainnut 200-luvulla perustettu roomalainen Albulaen kaupunki. Arabit perustivat 900-luvulla Kasr Ibn Sinanin, joka sai sittemmin arabialaistetun berberinimen Aïn Témouchent (’naarassakaalien lähde’). Nykyään seudulla puhutaan vain arabiaa.

Ranskalaiset perustivat Oranin ja Tlemcenin välisen tien varrelle linnakkeen ja siirtokunnan, josta tuli 1900-luvulla kaupunki. Seutu oli Algerian suurin viinintuottaja, mutta nykyään hedelmä- ja vihannestarhat ovat pääosin korvanneet viininviljelyn. Lisäksi viljellään viljaa.

Aïn Témouchentista tuli maakunnan hallintokaupunki vuonna 1984. Vuoden 1999 maanjäristys tuhosi suuren osan sen keskustasta. Kaupungista on maantieyhteydet Oraniin, Sidi Bel Abbèsiin ja Tlemceniin sekä rautatie Oraniin ja Béni Safiin.

Seudun nähtävyyksiä ovat Välimeren ranta, Hammam Bouhdjarin kuumat lähteet, Numidian kuninkaan Syfaxin pääkaupunki Siga ja Rachgounin majakkasaari. Hotelleja on Aïn Témouchentissa ja Béni Safissa.

## Lähteet
Cameron Humphreys

**Cameron Lisceous Humphreys-Grant** (s. 22. elokuuta 1998 Manchester) on englantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Rotherham Unitedia. Hän on pelannut pääsarjatasolla Belgiassa Zulte Waregemin joukkueessa ja edustanut Englantia nuorisomaajoukkueissa.

Humphreys pelasi Manchester Cityn juniori- ja reservijoukkueissa. Hän pääsi pelaamaan Cityn edustusjoukkueessa vain muutamaksi minuutiksi kahdessa FA Cupin ottelussa alkuvuonna 2016, vastustajina Aston Villa ja Chelsea. Hän siirtyi kesällä 2019 belgialaisseura Zulte Waregemiin, jossa hän viipyi kolme vuotta, joskin oli kevätkauden 2020 lainalla Alankomaiden toisella sarjatasolla pelanneessa Excelsiorissa. Humphreys kuului kahdella jälkimmäisellä kaudellaan Excelsiorin vakiokokoonpanoon ja pelasi Belgian pääsarjassa kaikkiaan 55 ottelua. Kesällä 2022 hän siirtyi Rotherham Unitediin ja pelasi kaudella 2022–2023 mestaruussarjassa 38 ottelua, joissa hän oli 35 kertaa avauskokoonpanossa.

Humphreys pelasi Englannin alle 16-, alle 17-, alle 18- ja alle 19-vuotiaiden maajoukkueissa yhteensä noin 20 ottelua. Hän kuului Englannin joukkueeseen alle 17-vuotiaiden maailmanmestaruuskilpailuissa 2015 ja pelasi viimeisessä alkulohko-ottelussa Etelä-Koreaa vastaan täydet minuutit, mutta Englanti ei selviytynyt alkulohkostaan jatkoon.

## Lähteet
RAC-ralli 1994

**RAC-ralli 1994** (viralliselta nimeltään *50. Network Q RAC Rally*) oli rallin maailmanmestaruussarjan kilpailu kaudella 1994. Kilpailu järjestettiin 20.&ndash;23. marraskuuta 1994. Kilpailu oli kauden viimeinen ja erikoiskokeiden yhteispituus oli .

Didier Auriol lähti kilpailuun 11 pisteen johtoasemassa. Hän voitti kuljettajien mestaruuden ensimmäisenä ranskalaisena MM-tasolla. Ongelmista huolimatta Auriol nousi kilpailussa kuudenneksi ja Carlos Sainzin keskeytyksen myötä Auriol voitti mestaruuden.

Kilpailuun lähti 178 autokuntaa, joista 97 pääsi maaliin.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Asko Piiparinen

**Asko Piiparinen** (s. 1976) on Joensuun Ilosaaressa toimivan Ravintola Kerubin toimitusjohtaja vuodesta 2011 asti. Ennen Asko soitti Pool-yhtyeessä bassoa sen aloittamisesta lopettamiseen asti, ja myöhemmin 51koodia-yhtyeessä vuoteen 2006 asti. Asko kuitenkin palasi 51koodia-yhtyeeseen mukaan vuonna 2025.

## Lähteet
Harjavallan kaupungintalo

**Harjavallan kaupungintalo** voi tarkoittaa jompaakumpaa seuraavista rakennuksista Harjavallassa:

*Harjavallan vanha kaupungintalo, kunnan-, kauppalan- ja kaupungintalo vuosina 1959–2023
*Harjavallan uusi kaupungintalo, kaupungintalo vuodesta 2023
Tapparan SM-liigakausi 1975–1976

**Tapparan SM-liigakausi 1975–1976**, oli odotetusti hyvä kausi Tapparalle. Kausi 1975–1976 oli ensimmäinen SM-liigakausi, kun SM-sarja lopetettiin. SM-liigakaudella oli joukkueita 10 ja pelattiin runkosarjassa 36 ottelua, ja sen jälkeen neljän parhaan joukkueen pudotuspelit, josta ratkesivat mitalistit. Tapparan runkosarja oli hyvä, 36 ottelusta Tappara voitti 21 ja hävisi 9, pisteitä Tappara sai 48, sijoittuen toiseksi Turun PalloSeuran taakse seitsemän pisteen erolla. Välierissä Tappara sai vastaansa Ässät. Tappara voitti ottelusarjan 2–0 ja eteni finaaleihin. Finaaleissa vastassa oli runkosarjan voittaja TPS. Finaalit voitti TPS 2–0, napaten mestaruuden ja Tappara sai hopeaa. Tapparan runkosarjan paras tehomies oli Martti Jarkko 26+38=64, joka voitti kauden pistepörssin.

## Kauden tilasto
### Runkosarja

### Pudotuspelit

## Lähteet
Jamie Lindsay

**Jamie William Lindsay** (s. 11. lokakuuta 1995) on skotlantilainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Rotherham Unitedia. Hän on pelannut pääsarjatasolla Skotlannissa Ross Countyn joukkueessa ja edustanut Skotlantia nuorisomaajoukkueissa.

Lindsay pelasi Motherwellin ja Celticin junioreissa. Celticin edustusjoukkueessa hän ei päässyt pelaamaan vaan oli vuosina 2015–2018 lainalla Dumbartonissa, Greenock Mortonissa ja Ross Countyssa. Viimeksi mainitussa hän pelasi kaudella 2017–2018 Skotlannin Valioliigassa 26 ottelua ja teki niissä kaksi maalia. Kaudeksi 2018–2019 hän teki sopimuksen Skotlannin mestaruussarjaan pudonneen Ross Countyn kanssa.

Lindsay siirtyi kesällä 2019 englantilaisseura Rotherham Unitediin. Ensimmäisellä kaudella hän pelasi ykkösliigassa, seuraavan kauden mestaruussarjassa, kolmannen kauden ykkösliigassa ja kauden 2022–2023 jälleen mestaruussarjassa, jossa Rotherham sillä kertaa säilyi. Hän on kesään 2023 mennessä pelannut Englannin mestaruussarjassa 71 ottelua, joissa hän on tehnyt viisi maalia, ja ykkösliigassa 50 ottelua, joissa hän on tehnyt kaksi maalia. Kauden 2020–2021 mestaruussarjan kolmesta maalistaan kaksi hän teki lokakuussa 3–0-kotivoittoon päättyneessä ottelussa Sheffield Wednesdayta vastaan.

Lindsay pelasi Skotlannin alle 16-, alle 17- ja alle 19-vuotiaiden maajoukkueissa yhteensä lähes 30 ottelua.

## Lähteet
Tapparan SM-liigakausi 1976–1977

**Tapparan SM-liigakausi 1976–1977** oli yksi seuran ylivoimaisimpia kausia. Mestaruus oli toinen jonka päävalmentaja Kalevi Numminen oli saavuttanut Tapparassa. Runkosarjassa Tappara voitti 25 ottelua ja hävisi vain 6, keräten 55 pistettä ja voittaen runkosarjan. Runkosarjassa Tapparan paras tehomies oli Martti Jarkko 36+37=73, Tappara otti kaksoisvoiton pistepörssissä, kun Martti Jarkko voitti pistepörssin ja Jukka Alkula oli toinen 35+28=63. Martti Jarkko oli myös SM-liigan paras maalintekijä. Pudotuspelien välierissä Tappara sai vastaansa paikallisvastustajan KooVee. KooVee kaatui ottelusarja voitoin 3–0. Finaaleissa Tapparaa vastaan tuli TPS, ja näin ollen saatiin uusintafinaali edellisvuodesta. Edellisenä vuonna finaalin voitti TPS, mutta tällä kaudella Tappara vei otteluvoitoin 3–0, tehden 18 maalia ja päästäen vain 5. Pudotuspelien paras tehomies oli Jukka Alkula 6+9=15.

## Kauden tilastot
### Sarjataulukko

### Pudotuspelit

## Lähteet
Team Trees

**Team Trees** (markkinoitu nimellä **#TEAMTREES**) on yhteistoiminnallinen rahankeräys, joka keräsi 20 miljoonaa Yhdysvaltain dollaria ennen vuoden 2020 alkua 20 miljoonan puun istuttamiseksi. Projektin aloittivat yhdysvaltalaiset tubettajat MrBeast ja Mark Rober, ja sitä tukivat ja mainostivat myös muut tubettajat. Kaikki lahjoitukset menevät Arbor Day Foundationille, puiden istutusjärjestölle, joka lupaa istuttaa yhden puun jokaista lahjoitettua dollaria kohden. Arbor Day Foundation aloitti istutuksen tammikuussa 2020. Alkuperäisen suunnitelman mukaiset 20 miljoonaa puuta istutettiin vuoden 2022 aikana, mutta niiden istuttamista jatketaan edelleen.

## Lähteet
Lapinjärven kirkonkellomuseo

**Lapinjärven kirkonkellomuseo** on Lapinjärvellä sijaitseva vanha maatila, joka on nykyään museokäytössä. Se sijaitsee Kimonkylässa. Museossa on 1400 erilaista kelloa, mistä suuri osa on kirkonkelloja. Ulkona tien varressa on kolme suurta kelloa. Kellot ovat entisen navetan vintille sisustetussa tilassa. Aitan alakerroksessa on matkamuistomyymälä ja päärakennuksessa on kappeli, jossa on kolmet urut. Museo osallistuu Avoimet Kylät-tapahtumaan kesäkuun toisena lauantaina.

## Lähteet
Markku Lonkila

**Markku Kalle Lonkila** (s. 1956) on suomalainen sosiologi, laulaja ja sanoittaja. Hän toimii sosiologian professorina Jyväskylän yliopistossa. Hän on myös pop rock -yhtyeen Kotka Rankki Ohutta Yläpilveä jäsen.

Lonkila väitteli valtiotieteiden tohtoriksi Helsingin yliopistossa vuonna 1999. Hän kertoo tutkivansa sosiaalista mediaa, yhteiskunnallisia liikkeitä, sosiaalisia verkostoja, sosiaalisen median merkitystä kansalaisaktivismissa ja poliittisessa aktivismissa, Venäjän yhteiskuntaa ja politiikkaa sekä venäjänkielistä internetiä ja sosiaalista mediaa.

## Julkaisut

* Markku Lonkila: *Social networks in post-Soviet Russia: continuity and change in the everyday life of St. Petersburg teachers* (väitöskirja). Aleksanteri-instituutti 1999.
* Markku Lonkila ja Minna Piipponen: *Social networks and civic culture in Estonia and North-western Russia*. Joensuun yliopisto 2002.
* Anna-Maija Castrén, Markku Lonkila ja Matti Peltonen (toim.): *Between sociology and history: essays on microhistory, collective action, and nation-building*. Suomalaisen Kirjallisuuden Seura 2004.
* Risto Alapuro, Ilkka Liikanen ja Markku Lonkila (toim.): *Beyond post-Soviet transition: micro perspectives on challenge and survival in Russia and Estonia*. Aleksanteri-instituutti 2004.
* Markku Lonkila: *Networks in the Russian market economy*. Palgrave Macmillan 2011.

## Lähteet
Torolf Prytz

**Torolf Prytz** (26. joulukuuta 1858 Alstahaug – 16. kesäkuuta 1938 Aker) oli norjalainen arkkitehti, kultaseppä ja Høyren poliitikko. Hän toimi Norjan teollisuuden säännöstelyministerinä vuosina 1917–1918. 

Oslo Tostrupgården.jpg|Prytzin suunnittelema Tostrupgården Oslossa Karl Johans gaten varrella.

## Lähteet

## Aiheesta muualla
Mark Rober

**Mark Rober** (s. 11. maaliskuuta 1980 Orange, Kalifornia) on yhdysvaltalainen tubettaja, insinööri ja keksijä. Hänet tunnetaan YouTube-videoistaan ​​populaaritieteestä ja tee-se-itse-vempaimista. Ennen kuin hänestä tuli tubettaja, Rober oli NASAn insinööri yhdeksän vuotta, jolloin hän työskenteli seitsemän vuotta Curiosity-mönkijän parissa NASAn Jet Propulsion Laboratoryssa. Myöhemmin hän työskenteli neljä vuotta Applella.

Mark Roberin YouTube-kanavalla oli heinäkuussa 2025 noin 70 miljoonaa tilaajaa ja 13 miljardia näyttökertaa.

## Lähteet
Olavi Ahosen filmografia ja esiintymiset

Tämä on **[[Olavi Ahonen|Olavi Ahosen]] filmografia ja esiintymiset**.

## Elokuvat

## Televisioelokuvat

## Televisiosarjat

## Kuunnelmat

* *[[Knalli ja sateenvarjo]]*, eteisvahtimestari Matthews (1980–1997)

## Aiheesta muualla

* 
*
Team Seas

**Team Seas** (mainostettu nimellä **#TEAMSEAS**) on kansainvälinen varainkeruu, jonka tubettajat MrBeast ja Mark Rober aloittivat Team Treesin jatkona. Varainkeruu onnistui keräämään yli 33 miljoonaa Yhdysvaltain dollaria. Kaikki varainkeruun lahjoitukset menevät Ocean Conservancylle ja Ocean Cleanupille, ja organisaatiot jakavat lahjoitukset. Varainkeruu lupaa poistaa 30&nbsp;000&nbsp;000 paunaa (14&nbsp;000&nbsp;000 kg) meriroskaa valtamerestä poistamalla 1 paunan (0,45 kg) meriroskia jokaista lahjoitettua dollaria kohden.

28. toukokuuta 2023 mennessä on kerätty 33&nbsp;382&nbsp;751 dollaria.

## Lähteet
Jääkiekko talviolympialaisissa 2026

**Vuoden 2026 talviolympialaisten jääkiekko** järjestettiin Milanossa 5.–22. helmikuuta 2026, naisten turnaus 5.–19. helmikuuta, miesten 11.–22. helmikuuta. Talviolympialaisissa käytettiin kahta jäähallia. Pääareena oli Palaltalia Santa Giulia, johon mahtuu 16&nbsp;000 henkeä. Toisena jäähallina oli määrä olla Pala Trussardi 8&nbsp;479 hengen kapasiteetilla, mutta sen sijaan kakkoshalliksi valikoitui Fiera Milano Rho -areena, joka on rakennettu paikallisen messukeskuksen yhteyteen.

Ennen olympialaisia käytiin paljon keskustelua siitä, että Santa Giulia ei valmistune ajoissa ja että sen kaukalosta rakennettiin liian lyhyt ja hieman liian leveä. Kaukalon oli määrä olla NHL-kaukalon kokoinen eli 61,0 m × 26,0 m, mutta siitä tehtiin kooltaan 60,0 m × 26,1 m. Santa Giuliassa oli määrä järjestää virallinen hallin ja sen jään testitapahtuma jo joulukuun puolivälissä, mutta rakennustyöt olivat tuolloin vielä liian kesken, jotta ottelu olisi voitu pelata. NHL-pelaajat osallistuivat turnaukseen, ja NHL:n edustajat olivat ennen turnausta huolissaan hallin jäästä niinä päivinä, jolloin oli määrä pelata kolme ottelua. Jäätä arveltiin rasittavan myös aamun harjoitukset. Santa Giulia -halliin oli alkuperäisten tietojen mukaan tarkoitus mahtua jääkiekko-otteluissa 14 000 katsojaa, mutta tammikuun puolivälissä saatujen tietojen mukaan siellä olikin tilaa vain 12 000 katsojalle. Tuolloin pelaajien pukuhuoneetkaan eivät olleet valmiit.

## Mitalitaulukko

## Tulokset

## Miehet

### Osallistuvat joukkueet
Lohkojaot julkistettiin kesäkuussa 2025.

;Lohko A
* 
* 
* 
* 

;Lohko B
* 
*  **(I)**
* 
* 

;Lohko C
* 
* 
* 
* 

Venäjä ja Valko-Venäjä eivät saaneet osallistua turnauksiin.

### NHL-pelaajien osallistuminen
NHL-pelaajat osallistuvat vuoden 2026 turnaukseen. NHL-pelaajat olivat edellisen kerran osallistuneet talviolympialaisiin vuonna 2014. Vuoden 2018 talviolympialaisiin NHL-pelaajat eivät osallistuneet siksi, että Kansainvälinen Jääkiekkoliitto IIHF ja Kansainvälinen olympiakomitea IOC eivät päässeet NHL:n ja sen pelaajien liiton kanssa yhteisymmärrykseen NHL pelaajien suurista vakuutuksista. Vuoden 2022 Kiinan järjestämiin talviolympialaisiin NHL-pelaajat eivät osallistuneet pääasiassa koronaviruspandemian vuoksi, vaikka heidän olikin alun perin tarkoitus osallistua.

## Naiset

### Osallistuvat joukkueet
Lohkojaot julkistettiin kesäkuussa 2025.

;Lohko A
* 
* 
* 
* 
* 

;Lohko B
* 
* 
* 
*  **(I)**
* 

## Lähteet

## Aiheesta muualla

* Yle todisti törkyisen näyn Leijonien kohutussa olympiahallissa – katso sotkuiset kuvat kulisseista | Talviolympialaiset 2026 | Yle
Vestlandsnytt

**Vestlandsnytt** on norjalainen vuonna 1935 perustettu paikallislehti, jonka kotikunta on Herøy. Lehti ilmestyy kahdesti viikossa ja kuuluu Polaris Media -konserniin.
## Lähteet

## Aiheesta muualla
* Lehden verkkosivut
Niel Immelman

**Niel Immelman** (1944 Etelä-Afrikka – 2023) oli eteläafrikkalais-brittiläinen pianisti ja musiikkipedagogi.

Immelman varttui Jacobsdalissa ja Bloemfonteinissa. Hän sai varhaisimman pianonsoiton opetuksensa äidiltään. Tämän jälkeen hän opiskeli Lontoon Royal College of Musicissa Cyril Smithin, Ilona Kabosin ja Maria Curcion johdolla. Immelman sai julkista huomiota Bernard Haitinkin kutsuttua hänet esittämään Sergei Rahmaninovin *[[Rapsodia Paganinin teemasta|Rapsodian Paganinin teemasta]]* Lontoon filharmonisen orkesterin kanssa. Sittemmin hän konsertoi laajalti eri puolilla maailmaa ja teki lukuisia levytyksiä. Hän muun muassa levytti ensimmäisenä Josef Sukin kokonaispianotuotannon.

Immelman toimi professorina Royal College of Musicissa Lontoossa. Hän piti myös mestarikursseja Chopin-musiikkiyliopistossa, Hongkongin esittävien taiteiden akatemiassa, Moskovan konservatoriossa, Sibelius-Akatemiassa, Tukholman kuninkaallisessa musiikkikorkeakoulussa ja The Royal Conservatory of Musicissa sekä yliopistoissa Berliinissä ja Wienissä. Immelman kuoli 78-vuotiaana.

## Lähteet
Nuuskaleesio

**Nuuskaleesio** eli **-keratoosi** on nuuskan käytön aiheuttama paikallinen limakalvovaurio suussa. Se voi olla vaalea tai harmahtava ja näkyy paksuuntuneena keratiinin kertymänä paikassa, jossa nuuskaa on ollut tapana pitää. Nuuskaleesio on nuuskan käytön yleisin terveyshaitta. 

Nuuskaleesio on todettavissa eri tutkimusten mukaan lähes kaikilla nuuskaajilla tai enintään 60 %:lla nuuskan käyttäjistä kuuden kuukauden ja kolmen vuoden välillä käytön aloittamisesta. Limakalvomuutoksen asteeseen vaikuttavat päivittäinen kulutus ja aktiivisten käyttövuosien määrä. Irtonuuskan on havaittu aiheuttavan merkittävämpiä limakalvomuutoksia kuin pussinuuskan. Leesion merkittävyys näyttää myös nousevan pH-arvon ja nikotiinipitoisuuden kasvaessa. Nuuskaleesio yleensä paranee nuuskan käytön lopettamisen myötä. Tieteellisen huomion kohteena on pitkään ollut nuuskaleesion mahdollinen yhteys syöpään. Eräissä tutkimuksissa ei ole havaittu nuuskaleesion voivan muuttua pahanlaatuiseksi. Mahdollinen nuuskaleesion suusyöväksi kehittymisen riski on muissa tutkimuksissa osoittautunut vähäiseksi toisin kuin esimerkiksi leukoplakian pahanlaatuistuminen. Vakava ja pitkälle edennyt limakalvovaurio saattaa kuitenkin olla syövän esiaste. 

## Lähteet
Elsa Andersson

**Elsa Theresia Andersson** (27. huhtikuuta 1897 Strövelstorp – 22. tammikuuta 1922 Askersund) oli Ruotsin ensimmäinen naispuolinen lentäjä ja laskuvarjohyppääjä. Hän kuoli vain 24-vuotiaana epäonnistuneen hypyn seurauksena Askersundissa. 

## Elämä
Andersson syntyi maanviljelijäperheen kuopuksena luoteisessa Skånessa vuonna 1897. Hänen äitinsä kuoli hänen ollessaan kuusivuotias. Andersson sai innostuksen lentämiseen seuratessaan Enoch Thulinin lentonäytöstä vuonna 1913 ja pääsi vuonna 1919 lentäjäkouluun. Hänestä tuli näin Ruotsin ensimmäinen lentolupakirjan suorittanut nainen. Maailman ensimmäinen oli ollut ranskalainen Raymonde de Laroche kymmenen vuotta aikaisemmin. Andersson halusi myös oppia hyppäämään laskuvarjolla, ja kävi siihen oikeuttavan koulutuksen Saksassa. Hän ehti tehdä neljä hyppyä lentonäytöksissä, kunnes viidennellä kerralla tammikuussa 1922 hän ei saanut varjoaan auki, putosi 700 metrin korkeudesta maahan ja menehtyi. Tapaus sai suurta huomiota ja koko hänen kotikylänsä osallistui hautajaisiin. 

## Kulttuurissa
Elokuvaohjaaja Jan Troell on tehnyt Anderssonin elämästä kertovan vuonna 2001 ilmestyneen elokuvan *Pilvien syleilyssä* (ruots. *Så vit som en snö*) ja Jacques Werup kirjoitti hänen elämäänsä perustuvan romaanin "Den ofullbordade himlen" (1996). 

## Lähteet

## Aiheesta muualla
Strövelstorp

**Strövelstorp** on Ruotsissa Ängelholmin kunnassa sijaitseva taajama. Se sijaitsee E6-tien varrella ja siellä oli 1&nbsp;443 asukasta vuonna 2021.

## Kuuluisia henkilöitä
* Elsa Andersson (1897–1922), lentäjäpioneeri

## Lähteet

## Aiheesta muualla
Sofienbergin kirkko

**Sofienbergin kirkko** (norj. *Sofienberg kirke*) on Oslossa Grünerløkkan kaupunginosassa sijaitseva kolmilaivanen pitkäkirkko. Se valmistui vuonna 1877 Paavalinseurakunnan pääkirkoksi ja oli alun perin nimeltään Paulus kirke, kunnes seurakunta jaettiin vuonna 1880 ja kirkosta tuli uuden Pietarinseurakunnan pääkirkko, Petrus kirke. Vuoteen 1892 se jatkoi myös Paavalinseurakunnan pääkirkkona, kunnes Paavalinkirkko vihittiin käyttöön. Vuonna 1962 Pietarinseurakunnan nimi muuttui Sofienbergin seurakunnaksi. Sofienbergin seurakunta ja Paavalinseurakunta yhdistettiin vuonna 2015 ja Sofienbergin kirkko on nykyisin tavallinen kirkko, jota vuokrataan erilaisia kirkollisia ja kulttuuritapahtumia varten.
## Lähteet

## Aiheesta muualla